Odense Adresse-Contoirs Efterretninger, 1843-07-08
J det store Gallerie paa Slottet gav Hs. Majestæt Kl. 3. Eftermiddag Audience for en Deputation fra Armeen og Flaaden, der havde at overlevere en Skuepenge, som Militairet har ladet præge til Minde og Kongens 25aarige Regjering. Deputationen bestod af de i Stokholm værende Generaler og Admiraler, Chefer, en Officeer af hver Grad, en Corporal og en Soldat af de forskjellige i Stokholm nu stationerede Corpser. Hs. K. H. Kronprindsen, omgiven af sine fire Sønner, anførte Deputationen, og holdt en Tale, hvortil Hs. Majestæt behagede at svare: "Med levende Rørelse seer jeg Mig, efter en femogtyveaarig Regjering, omgiven, ei blot af Min Søn og Mine Sønnesønner, men ogsaa af Repræsentanterne for Min Militairsamilie, Sverrigs Land- og Sømagt. En saadan Lykke er sjelden Fyrsters Lod, og Jeg erkjender Himlens Godhed, som uafbrudt har vaaget over Vor Halvoes Vel, og endnu vedbliver at skjænke os sit beskyttende Blik. Enhver af Eder kan bedømme hvilken kjær Tilfredsstillelse Jeg maa fole ved den Hylding, J byde mig. Jeg modtager den. Den Almægtige, som seer i Menneskehjertets Dyb, veed af hvilke Følelser Jeg be sjeles. Krigerens Dyder ere ei indskrænkede inden den trange Kreds af Lydighed mod Krigslovene. De have et mere udstrakt Omraade, en høiere Betydning, Kjærligheden til det Fædreneland som Man forsvarer, – mod hvis Fiender Man strider, - disse være hvilke somhelst. Maatte Svenske=Hæren og Flaaden aldrig glemme at de udgjøre et urokkeligt Brystværn, en levende og bevægelig Kraft, egnet til at betrygge Riget mod ethvert Forsøg paa at omstyrte dets Samfundsorden. De Eder, som forpligte os til at opretholde denne, ere blot en Fakkel, hvormed Forsynet veileder Os paa den Bane vi skulle følge, for at forbedre de Love, gjennem hvilke vi have opnaaet vor uafhængige Statsform og hvilke lykkeligviis endnu hos os holdes hellige, uagtet den Urolighedsaand som findes i andre Stater. Denne Ærefrygt for Loven er indbefattet i Vor Nationalcharakteer, Tiltroe til Vore Naboer, Fred, Venskab og Handelsforbund med alle Folk paa begge Hemisphærer; ubrødelig Troskab i at opfylde de Forbindelser, vi have indgaaet, og fast Villie til at kræve Opfyldelsen af dem Vi have modtaget: See her det Hjertets Minde, som opliver Eders Fader, Eders Konge, Eders Feldtherre. Dette Minde er ogsaa Eders - Samme Dag (Hs. M. Kongens Navnedag) holdt Hs. Majestæt stor Revne med de til Lystleiren paa Ladugardsgardet sammendragne Tropper, der under Hs. K. H. Kronprindsens Commando defilerede forbi Hs. Majestæt i Nærværelse af den hele øvrige Kongelige Familie. Hs. Majestæt befandt sig til Hest uafbrudt i 4 Timer. En umaadelig Menneskemasse, sikkert en 30,000 Personer, havde samlet sig ude paa Sletten, for at see paa Paraden, der endtes Kl. 9 om Aftenen, hvorefter Hs. Maj. steeg af i Hovedqvarteret - den saakaldte kgl. Borg lige ved Ladugardsgardet –, hvor Hs. K. Høihed gav en stor Fste for samtlige Officeercorpser og de fleste i Stokholm værende civile Autoriteter og Embedsmænd samt flere af de Fremmede, som i Anledning af Leiren havde indfundet sig i Hovedstaden, hvis Antal skal være saa stort, at Logis ikke meere er at erholde. Midsommerdagen havde en kold og over skyet Morgen, men ud paa Dagen klarede det op, og under Revnen skinnede Solen nok saa blank. Hs. Majestæts lange og temmelig hurtige Ridt lod ikke til at genere ham i mindste Maade, førend Tropperne defilerede forbi, red han omkring til hver enkelt Afdeling især og da imellem 11 og 12,000 Mand af alle Vaabenarter vare opstillede paa Linien, var det en ganske respektabel Front at passere. Hs. Majestæts Suite var særdeles talrig, da den, foruden de til Staben henhørende Personer, ogsaa bestod af corps diplomatique og de norske og danske Officerer, som ere komne til Stokholm i Anledning af Leiren. Et Musikkorps paa imellem 3 og 400 Mand forøgede i høi Grad Effetten af dette militaire Skuespil.